Administrația Națională de Meteorologie (ANM) a emis, marți, prognoza meteo pentru următoarele patru săptămâni. La Ploiești sunt anunțate temperaturi de vară, mercurul în termometre urmând să ajungă la 27… 28 de grade Celsius. Săptămâna viitoare, în schimb, temperatura medie a aerului va avea valori apropiate de normele climatologice.
Administrația Națională de Meteorologie (ANM) a actualizat prognoza meteo pentru următoarele patru săptămâni.
La Ploiești sunt anunțate temperaturi de vară, temperaturile maxime urmând să ajungă, în această săptămână, la 27… 28 de grade Celsius.
Cum va fi vremea până pe 27.05.2024
Temperatura medie a aerului se va situa, potrivit ANM, peste mediile multianuale în jumătatea de nord a teritoriului, în timp ce în rest regimul termic va fi ușor sub cel normal pentru această perioadă.
„Cantitățile de precipitații vor fi excedentare în regiunile vestice și sud-vestice și deficitare în rest”, a anunțat ANM.
Cum va fi vremea în săptămâna 27.05.2024 – 03.06.2024
„Temperatura medie a aerului va avea valori apropiate de normele climatologice ale perioadei în cea mai mare parte a țării, posibil ușor mai ridicate în vest, nord și local în centru”, a preciat ANM.
Cantitățile de precipitații vor fi, spun meteorologii, deficitare în majoritatea regiunilor, dar mai ales în zonele de deal și de munte.
Cum va fi vremea în săptămâna 03.06.2024 – 10.06.2024
Mediile valorile termice se vor situa, potrivit ANM, peste normele climatologice ale perioadei la nivelul întregii țări.
Regimul pluviometric va fi deficitar în toată țara, dar mai ales în regiunile sudice și estice.
Cum va fi vremea în săptămâna 10.06.2024 – 17.06.2024
„Mediile valorilor termice se vor situa ușor peste mediile climatologice ale perioadei la nivelul întregii țări, dar mai ales în regiunile sudice și estice”, a anunțat ANM.
Regimul pluviometric va fi ușor deficitar local în sudul și estul teritoriului și apropiat de cel specific pentru această perioadă în rest.